Kraaifontein-voortrekkers leer by polisie | Netwerk24
Kraaifontein-voortrekkers leer by polisie
Sers. JP Groenewald (links agter) en Nicolene de Witt saam met die groep leerders wat onder meer oor persoonlike veiligheid geleer het.
Die Kraaifontein-voortrekkers het op onlangs ’n lesing aangebied waar laerskoolleerders toegerus is om met kennis en vaardigheid in onbekende- en risikosituasies korrek en met selfvertroue op te tree.
Volgens Letitia Groenewald, woordvoerder vir die Voortrekkers, het die kinders onder meer geleer hoe om ’n boodskap van ongeveer 20 woorde korrek oor te dra, ’n snywond en skaafwond te behandel. “Hulle het ook geleer hoe om ’n muurprop veilig te hanteer, hul huisadres en ouers se telefoonnommers te ken. Hulle is bewus gemaak van die gevare om persoonlike besonderhede aan enige vreemdeling te gee,” sê Groenewald.
Sers. JP Groenewald van die Kraaifontein-polisie het aan hulle kom vertel hoe om ’n polisieman uit te ken, asook hoe om op te tree as iets verkeerd voel.
“Hulle is mooi geleer van 10111 en 10177. Hulle vingerafdrukke was ook deel van die praktiese deel om te sien hoe dit geneem word, asook vir rekordhouding vir hulle ouers, sou dit dalk in die toekoms benodig word,” sê Groenewald.